মানসুর আল–হাল্লাজ

**মানসুর আল–হাল্লাজ** ( ; পুরো নাম  ) ( মার্চ ২৬, ৯২২ খ্রিষ্টাব্দ) (হিজরী  ৩০৯ হিজরী) ছিলেন একজন ইরানী মরমি সুফী, বৈপ্লবিক সাহিত্যিক এবং সুফিবাদ-এর একজন দিকদর্শি। তিনি মুসলিম জগতে খ্যাত প্রধানত তার চরম বিতর্কিত বক্তব্য "আনাল হাক্ক" ("আমিই পরম সত্য") এবং এর ফলশ্রুতিতে লম্বা বিচার-প্রক্রিয়ার পরে আব্বাসীয় খলিফা আল মুকতাদির এর আদেশে মৃত্যুদন্ড হওয়ার কারণে।

## প্রাথমিক জীবন
মনসুর আল-হাল্লাজ এর জন্ম আনুমানিক ৮৫৮ খ্রিষ্টাব্দে ইরানের ফারস্ প্রদেশে। উনার পিতা ছিলেন একজন সুতা-প্রস্তুতকারক (আরবী শব্দ *হাল্লাজ* অর্থাৎ "সুতা-প্রস্তুতকারক")। উনার দাদা ছিলেন মেজাই বা জরথুস্ত্রের একজন অনুসারী ধর্মযাজক। উনার বাবা খুব সাধাসিধে জীবন যাপন করতেন, এবং এধরনের জীবনধারা শিশু আল-হাল্লাজকে প্রবলভাবে প্রভাবিত করে। শিশুবয়সেই তিনি আল-কুরআনের হিফয করেন এবং অল্পবয়স থেকেই খেলাধুলা ইত্যাদি এড়িয়ে আবু কুবাইস পর্বতের পাথরে ধ্যান করা সুফিদের মজলিসে উঠাবসা করতেন। এরা হলো আল-জুনায়েদ বিন মুহাম্মদ, আমর বিন ওসমান আল-মাক্কি এবং আবু আল-হুসাইন আল-নূরি। ইবনে কাসীর বলেন, আল-খতিব আল-বাগদাদি বলেছেন: সুফিরা তার সঙ্গে মতভেদ করতেন, তাদের অধিকাংশই অস্বীকার করেছেন যে আল হাল্লাজ তাদের মতবাদের অনুসারী ছিলেন এবং তাকে তাদের মধ্যে গণ্য করতে অস্বীকার করতেন।  ইবনে খাফিফ বলেছেন: আল-হুসাইন বিন মনসুর একজন রব্বানী (ইহুদি) পণ্ডিত।

তরুণ আল-হাল্লাজ বিয়ে করেন এবং এরপর মক্কায় হজ্বে যান, সেখানে তিনি এক বছর সময় অতিবাহিত করেন, কেবলার দিকে মুখ করে, রোজা-অবস্থায় এবং সম্পূর্ণ নীরবতার সাথে। এরপর তিনি মক্কা নগরী ত্যাগ করেন, লম্বা এক সফরে সময় ব্যয় করেন আর পথিমধ্যে শিক্ষাদান এবং লেখালেখি করেন। তিনি সুদুর ভারতবর্ষ পর্যন্ত সফর করেন এবং মধ্য-এশিয়া এবং অনেক শিষ্য তার সাথে যোগদান করেন, যাদের মধ্যে অনেকেই উনার ২য় এবং ৩য় হজ্বের সফরে সফরসঙ্গী হন। তার এই সফরকালীন সময় অতিবাহিত করার পরে তিনি বাগদাদের প্রাণকেন্দ্র আব্বাসিদ এ অবস্থান শুরু করেন।

উনি প্রাথমিক যুগে জুনায়েদ বাগদাদী এবং আমর-আল-মক্কীর শিষ্য ছিলেন, কিন্তু পরে দুজনেই উনাকে পরিত্যক্ত করেন। সাহল আল-তাশতারিও আল-হাল্লাজের একজন প্রাথমিক যুগের উস্তাদ ছিলেন।

### তীর্থযাত্রা ও ভ্রমণ
মক্কায় তিনি এক বছর উপবাস এবং সম্পূর্ণ নীরবতায় মসজিদের প্রাঙ্গণে থাকার প্রতিজ্ঞা করেছিলেন। মক্কা থেকে ফিরে আসার পর, তিনি সুফি পোশাক ছেড়ে একটি সাধারণ পোশাক পরিধান করেন যাতে আরও স্বাধীনভাবে প্রচার করতে পারেন। সেই সময়ে কিছু সুন্নি, যাদের মধ্যে কিছু প্রাক্তন খ্রিস্টানও ছিলেন যারা পরে আব্বাসীয় আদালতে ভিজির হয়েছিলেন, তার শিষ্য হন। তবে অন্যান্য সুফিরা এতে মর্মাহত হন এবং কিছু মুতাজিলি এবং শিয়া যারা সরকারে উচ্চ পদে অধিষ্ঠিত ছিলেন, তাকে প্রতারণার অভিযোগে অভিযুক্ত করেন এবং জনতাকে তার বিরুদ্ধে উসকে দেন। আল-হাল্লাজ পূর্ব ইরানে চলে যান এবং পাঁচ বছর সেখানে অবস্থান করেন। তিনি আরব উপনিবেশ এবং দুর্গম মঠগুলোতে স্বেচ্ছাসেবী যোদ্ধাদের মধ্যে প্রচার করেন। পরে তিনি ফিরে আসেন এবং তার পরিবারকে বাগদাদে স্থাপন করেন।

আল-হাল্লাজ চারশ শিষ্য নিয়ে তার দ্বিতীয় তীর্থযাত্রায় মক্কায় যান। সেখানে কিছু সুফি, তার প্রাক্তন বন্ধুরা, তাকে জাদু এবং জিনের সাথে চুক্তির অভিযোগে অভিযুক্ত করেন। এরপর তিনি একটি দীর্ঘ যাত্রা শুরু করেন যা তাকে ভারত এবং তুর্কিস্তানে ইসলামী ভূমির সীমানার বাইরে নিয়ে যায়। প্রায় ২৯০/৯০২ সালে তিনি তার চূড়ান্ত তীর্থযাত্রার জন্য মক্কায় ফিরে আসেন, তখন তিনি একটি ভারতীয় কোমরবন্ধ এবং একটি প্যাঁচানো পোশাক পরিধান করেছিলেন। সেখানে তিনি প্রার্থনা করেন যেন তাকে ঘৃণা ও প্রত্যাখ্যাত করা হয়, যাতে আল্লাহ কেবল তার দাসের ঠোঁটের মাধ্যমে অনুগ্রহ প্রদান করতে পারেন।

### শিক্ষা, গ্রেফতার এবং কারাভোগ
অনেক সুফী-সাধক মনে করতেন যে সাধারন জনগনের কাছে আধ্যাত্মবাদের গূঢ়তত্ত্ব প্রকাশ করা অনুচিত, অথচ মানসুর হাল্লাজ তা প্রকাশ্যে তার লেখনি আর শিক্ষার ভিতর দিয়ে প্রকাশ করেন। এভাবে তিনি অনেক শত্রু তৈরী করেন। এই অবস্থার আরো অবনতি হয়, যখন তিনি বলতে লাগলেন যে তার ধ্যানকালীন অবস্থায় তিনি আত্মিক বা দৈহিকভাবে আল্লাহর সান্নিধ্যে বা সংস্পর্শে থাকেন।

একসময় ধ্যানরত অবস্থায়, তিনি উচ্চারণ করলেন ("আনাল্ হাক্ক", প্রচলিত বাংলায় একে আয়নাল হক বলা হয়ে থাকে) "আমিই পরম সত্য", যা তিনি নিয়েছিলেন ভারত ভ্রমণের সময় মহাবাক্য দর্শনের একটি বাক্য "অহম ব্রহ্মাস্মি" থেকে। এর কারণে তৎকালীন সময়ে এই ধারণা গড়ে উঠে যে, তিনি খোদাত্ব দাবি করছেন। যেহেতু *আল-হাক্ক* বা "প্রকৃত সত্য" বা "চরম সত্য" মহান আল্লাহ তাআলার ৯৯টি নামের একটি নাম। আরেকটি চরম বিতর্কের তৈরী হয় যখন তিনি (মানসুর হাল্লাজ) দাবি করেন যে, "আমার পাগড়িতে শুধু খোদা ছাড়া আর কোনো কিছুই প্যাঁচানো নেই" এবং একই ভাবে তিনি তার জামার দিকে ইশারা করে বলেন যে,  *Mā fī jubbatī illā l-Lāh* "আমার জামার ভিতরে খোদা ছাড়া আর কেউ নেই"। ইবনে কাসীরের আল বিদায়া ওয়ান নিহায়ার ১১ তম খণ্ডে বলা হয়েছে, হাল্লাজ আধ্যাতিকতার নামে ভুয়া আত্মিক চিকিৎসার কথা বলে নিজের ভাড়া করা লোক দিয়ে নাটক সাজিয়ে লোক ঠকিয়ে তাদের কাছ থেকে কৌশলে ও গোপনে অর্থ আদায় করতেন, এবং পাশাপাশি তিনি ভারতে এসে ভারতীয় জাদুবিদ্যা  শিখতেন ও তার চর্চা করতেন। ইবনে কাসীর গ্রন্থটিতে আরও বলেন, 
"আবূ আবদ আল-রহমান আল-সুলামী আমর ইবনে উসমান (উসমান ইবনে আফফানের ছেলে) আল-মাক্কির সূত্রে বলেছেন: তিনি বলেছেন: *আমি মক্কার কয়েকটি গলিতে আল-হাল্লাজের সঙ্গে হাঁটছিলাম এবং আমি কুরআন তিলাওয়াত করছিলাম, এবং তিনি আমার তেলাওয়াত শুনেছিলেন। এবং বললেন: আমিও একই রকম (বাণী) বলতে পারি, তাই আমি তাকে ত্যাগ করলাম*।" ইবনে কাসীর বর্ননা করেন, আবু জারি আল তাবারী বলেন, আমি আবু ইয়াকুব আল-আকতাকে বলতে শুনেছি: আমি আমার মেয়েকে আল-হুসাইন আল-হাল্লাজের সাথে বিয়ে দিয়েছিলাম যখন আমি তার ভাল আচরণ এবং পরিশ্রম দেখেছিলাম এবং অল্প সময়ের পরে আমার কাছে স্পষ্ট হয়ে যায় যে সে একজন প্রতারক জাদুকর, একজন বিদ্বেষপূর্ণ কাফের। ইবনে কাসীর আরও বলেন, "মুহাম্মদ ইবনে ইয়াহিয়া আল-রাযী বলেন: আমি আমর ইবনে উসমানকে তাকে অভিশাপ দিতে শুনেছি এবং বলতে শুনেছি: যদি আমি তাকে হত্যা করতে পারতাম তবে আমি তাকে নিজ হাতে হত্যা করতাম। আমি তাকে বললামঃ শাইখ তার উপর কি পেলেন? তিনি বললেনঃ *আমি আল্লাহর কিতাবের একটি আয়াত পড়লাম এবং তিনি বললেনঃ আমি এর মত রচনা করতে পারি এবং এর মত কথা বলতে পারি।*" ইবনে কাসীর আরও বলেন, এবং আবু আল-কাসিম আল-কুশায়রি তার চিঠিতে শেখদের হৃদয় সংরক্ষণের অধ্যায়ে উল্লেখ করেছেন: আমর বিন উসমান আল হাল্লাজের ঘরে প্রবেশ করেছিলেন যখন তিনি মক্কায় ছিলেন, তখন তিনি (হাল্লাজ) কাগজে কিছু লিখছিলেন এবং তিনি (আমর) তাকে বলেছিলেন: এটা কি? তিনি (হাল্লাজ) বললেনঃ এটা *[[কুরআন]]ের বিপরীত।* তিনি বললেনঃ অতঃপর তিনি তার জন্য দোয়া করলেন এবং এরপর তিনি সফল হলেন না। হাল্লাজ অস্বীকার করতেন যে আবু ইয়াকুব আল আকতা তাকে তার মেয়ের সাথে বিয়ে দিয়েছেন। 
ইবনে কাসীর উক্ত গ্রন্থে হাল্লাজের জাদুবিদ্যা ও প্রতারণার দুটি ঘটনার বর্ননা দিয়েছেন। ঘটনা দুটি নিম্নরূপঃ

এই ধরনের কথা উচ্চারণের কারণে তিনি লম্বা বিচারকার্যের সম্মুখীন হন এবং দীর্ঘ ১১ বছর বাগদাদ নগরে কারাবাস করেন. অবশেষে উনাকে ৯২২ খ্রিষ্টাব্দের ২৬শে মার্চ জনসমক্ষে তৎকালীন সকল ফুকাহায়ে কেরামের ফতোয়ার ভিত্তিতে সরকারি বিচারকদের নির্দেশে হত্যা করা হয়।

## অবদান
আল-হাল্লাজের প্রধান রচনাগুলি, যা সবই আরবিতে লেখা, হল:

* ২৯০/৯০২ সালের প্রায় তার শিষ্যদের দ্বারা সংগৃহীত ২৭টি রিওয়ায়াত (গল্প বা বিবরণ)। 
* কিতাব আল-তাওয়াসীন, ১১টি সংক্ষিপ্ত রচনার একটি সিরিজ। 
* দেওয়ান আল-হাল্লাজে সংগৃহীত কবিতা। 
* তার শেষ রাতের উচ্চারণসহ বিভিন্ন উক্তি, যা আখবার আল-হাল্লাজে সংগৃহীত।

তার সবচেয়ে পরিচিত লেখা হলো কিতাব আল-তাওয়াসীন (كتاب الطواسين), যেখানে তিনি রেখাচিত্র এবং প্রতীক ব্যবহার করেছেন, যা তাকে এমন আধ্যাত্মিক অভিজ্ঞতা ব্যক্ত করতে সাহায্য করেছে যা তিনি শব্দ দিয়ে প্রকাশ করতে পারেননি। তাওয়াসীন শব্দটির ভাঙা বহুবচন হলো তা-সিন, যা ত (ط) এবং স (س) অক্ষরগুলিকে নির্দেশ করে, যেগুলি কুরআনের কিছু সূরার শুরুতে অজানা কারণে স্থাপিত হয়েছে। অধ্যায়গুলো দৈর্ঘ্য ও বিষয়বস্তুর দিক থেকে ভিন্ন। উদাহরণস্বরূপ, অধ্যায় ১ মুহাম্মদের প্রতি শ্রদ্ধার্পণ, আর অধ্যায় ৪ এবং ৫ তার মিরাজে উত্থানের বর্ণনা। অধ্যায় ৬ সবচেয়ে দীর্ঘ এবং এটি ইবলিস (শয়তান) এবং আল্লাহর মধ্যে একটি সংলাপকে নিবেদিত, যেখানে শয়তান আদমের সামনে নত হতে অস্বীকার করে, যদিও আল্লাহ তাকে তা করতে বলেন। শয়তানের একত্ববাদের দাবী—যে তিনি আল্লাহ ব্যতীত অন্য কারও সামনে নত হতে অস্বীকার করেছেন, যদিও এর ফলে চিরকালের প্রত্যাখ্যান এবং যন্ত্রণার ঝুঁকি ছিল—তাকে মজনুনের প্রথার প্রেমিকের কবিতার ভাষার সাথে মিশ্রিত করা হয়েছে, সেই প্রেমিক যার বিশ্বস্ততা এতটাই সম্পূর্ণ যে তার জন্য প্রিয়তম ব্যতীত অন্য কারও প্রতি পথ নেই। এই অংশটি আধ্যাত্মিক জ্ঞান (মারিফা) এর বিষয়গুলি অনুসন্ধান করে, যখন এটি আল্লাহর আদেশের সাথে বিরোধ করে, কারণ যদিও ইবলিস আল্লাহর আদেশ অমান্য করছিল, তিনি আল্লাহর ইচ্ছা অনুসরণ করছিলেন।  তার অস্বীকৃতির কারণ, অন্যরা যুক্তি দেয়, আল্লাহর একত্বের একটি ভুল ধারণা এবং প্রেমে আল্লাহর কাছে নিজেকে আত্মসমর্পণ করতে অস্বীকার করার জন্য। হাল্লাজ তার উপাসনার নিষ্ক্রিয়তা সমালোচনা করেন (মেসন, ৫১-৩)। এই ব্যপারে মানসুর হাল্লাজ তার বইয়ে বলেন:
If you do not recognize God, at least recognise His sign, I am the creative truth —*Ana al-Haqq*—,
because through the truth, I am eternal truth. 

অর্থাৎ, "তুই যদি খোদাকে নাই চিনতে পারলি, কমপক্ষে তার নিদর্শনকে তো চিনতে পারতি, "আমিই পরম সত্য" কারণ সত্যের ভিতর দিয়ে আমিই পরম সত্য"

## বিশ্বাস এবং মূল মতবাদ
### মরমী একত্বতা-বাদ
অনেকের মতে, তার মতবাদের সারমর্ম ছিল "সমগ্র মানবজাতির এক নিগূঢ় অন্তর্দর্শন: তিনি তার স্রষ্টাকে অন্তরের অন্তস্থলে খুঁজে পেতে চেয়েছিলেন এবং চেয়েছিলেন যাতে করে অন্যরাও তা খুঁজে পায়। তিনি বিশ্বাস করতেন যে ঐশ্বরিক বাস্তবতায় পৌঁছানোর জন্য গতবাঁধা আনুষ্ঠানিক ধর্মকর্মের ঊর্ধ্বে উঠতে হবে। তিনি কোনরকম সংশয় ছাড়াই বিরোধী-মতবাদিদের (ধর্মীয়)পরিভাষা কিন্তু নিজস্ব সঠিক এবং শুদ্ধতার মাপকাঠিতে ব্যবহার করতেন, যাতে করে তার প্রতিপক্ষীয়রা খুব সহজেই (ধরাবাঁধা ধর্মীয়) বাধানিষেধের কাঠগড়ায় আসামি হিসেবে দাঁড় করায়।  এমনকি উনার চিন্তার পরিসর ধরাবাঁধা প্রচলিত মুসলিম বিশ্বাসের বহু ঊর্ধ্বে ছিলো, তিনি ছিলেন পুরো মানবতার জন্য উদ্বিগ্ন। তাই তাদের সাথে সেই আন্তরিক যোগসাধনের জন্য উনার আকুতি "ছিল অদ্ভুত, ধৈর্যশীল এবং লজ্জাকর। (আর তা ছিলো) খোদার জন্য বাসনা। আর তা ছিলো ওনার অন্যতম বৈশিষ্ট"। আর এই কারণেই উনি (তৎকালীন) মুসলিম বিশ্ব থেকে বহুদূরে ভারত এবং চীনে সফর করেন।

### হজ্বের এর অন্তর্নিহিত মর্ম
যে অভিযোগের বিচারে উনার প্রানদন্ড হয়, সেটা ছিলো যে উনি হজ্ব করার বিরুদ্ধে কথা বলেছেন। অথচ, ইসলামিক বিধিবিধান অনুসারে, একজন সামর্থবান মুসলিমের জন্য হজ্ব করা অত্যাবশ্যকীয়। কিন্তু, বাস্তবিকপক্ষে উনি নিজেই তিন বার হজ্বব্রত পালন করেন। প্রকৃতপক্ষে, উনার কথা ছিলো হজ্বের আনুষ্ঠানিকতা নিয়ে নয়; বরং হজ্বের অন্তর্মর্ম নিয়ে। তাই নিয়ে কথা বলেন "নিজের আপন বাড়িতেই প্রতিকী হজ্বব্রত পালনের আধ্যাত্মিক ফলপ্রসূতা এবং যথার্থতা" নিয়ে (Mason, পৃষ্ঠা.২৫)।
উনার মতে, হজ্বের মধ্যে আরাফাতের ময়দানে দোয়া করাই ছিলো সবচেয়ে গুরুত্বপূর্ণ, যা কিনা আল্লাহ-তাআলার সামনে হযরত ইব্রাহীমের(আলাইহিস সালাম) নিজ-আমিত্বকে বিলীন করে দেয়ারই স্মারক ছিলো।

### তাওহীদের নতুন-ধারার ব্যাখ্যা এবং খোদার-সান্নিধ্যের আকুতি
মানসুর হাল্লাজ বিশ্বাস করতেন যে, একমাত্র আল্লাহ-তাআলাই পারেন উনার নিজের একত্বের ঘোষণা দিতে; অপরপক্ষে, মানুষের ইবাদত শুধুমাত্র তার হুকুমের প্রতিফলন, তার আদেশের সামনে মাথা নত করা। "ভালবাসা মানে প্রিয়জনের পাশে দাড়িয়ে থাকা, নিজের আমিত্বকে পুরোপুরি অস্বীকার করা আর নিজেকে তার(খোদার) রঙে রাঙিয়ে নেয়া" । তিনি আল্লাহর ব্যপারে উল্লেখ করতেন নিজের "প্রেমাস্পদ", "বন্ধু", "তুমি" ইত্যাদির মাধ্যমে, আর অনুভব করতেন যে "তার একমাত্র স্বত্তাই তিনি(আল্লাহ)". "ব্যপারটা এতদুর গড়িয়েছিল যে তিনি অনেক সময় নিজের নামটি পর্যন্ত স্মরণ করতে পারতেন না" ।

## শেষ জীবন ও মৃত্যু
মানসুর বিশ্বাস করতেন যে আল্লাহর সঙ্গে আত্মিক মিলন সম্ভব, আর এটাও বিশ্বাস করতেন যে তিনি নিজে তার সঙ্গে এক হয়ে মিলে গেছেন। ইরাকের বাগদাদে প্রকাশ্য দিবালোকে তার মৃত্যুদন্ড কার্যকর করা হয়। কথিত আছে, উনার মৃত্যুদন্ডের পর উনার শরীরকে টুকরো টুকরো করে কাটা হয়, কারণ উনি ধ্যানমগ্ন অবস্থায় একবার ঘোষণা করেন যে "আনা আবরারুল হাক্ক"(আমি সত্যের আবরার)। তারা তাকে হত্যার পরে টুকরো টুকরো করে কেটে ফেলে আর তারপর সেই কাটা দেহাবশেষকে পুড়িয়ে ফেলা হয়।

আল্লাহর সাথে তার মিলিত হবার বাসনার কারণে তৎকালীন বহু মুসলিম একেশ্বরবাদী ইসলামিক মতাদর্শকে বিকৃত করার অভিযোগ করে উনাকে "ছদ্ম-খ্রিস্টান" বলে আখ্যায়িত করেছিলেন। (Mason, পৃ: ২৫)। আরেকজন তৎকালীন বিখ্যাত সূফি আত্তার উনার কাজকে বীরত্বপূর্ণ বলে আখ্যায়িত করেছেন। কারণ উনাকে (হাল্লাজকে) যখন বিচারের কাঠগড়ায় নিয়ে যাওয়া হয়, একজন সূফি উনাকে জিগ্গেস করেন যে, "প্রেম কি?"। তিনি জবাব দেন যে, "তুমি আজ, কাল, আর পরশুদিন তা নিজ চোখেই দেখবে"। সেদিন তাকে মৃত্যুদন্ড দেয়া হয়, তার পরের দিন তার দেহাবশেষ পুরানো হয়, আর তার পরের দিন তার দেহভস্ম বাতাসে মিলিয়ে ফেলা হয়। আত্তার(রাহ্ঃ) বলেন যে, "এটাই প্রেম"। যখন উনার পা কেটে ফেলা হয়, তখন তিনি বলেন যে, "এই পা দিয়ে আমি দুনিয়াতে চলাফেরা করতাম, এখন তো জান্নাত তো মাত্র এক কদম দুরে; পারলে সেই পা কাটো"। আর যখন হাত কেটে ফেলা হয়, তখন তিনি সেই কাঁটা বাহুর রক্ত মুখে মেখে নেন। "কেন এমন করলেন" জিজ্ঞেস করলে উনি জবাব দেন যে, "আমার শরীর থেকে অনেক রক্ত পাত হয়েছে, তাই আমার মুখ হলুদে দেখাচ্ছে, আমি নিজের মুখ ফ্যাকাশে দেখাতে চাই না(যেন মনে হয় যে আমি ভয় পাচ্ছি)।"

## উত্তরাধিকার
* আশরাফ আলী থানভী মনসুর হাল্লাজের জীবনী নিয়ে *সীরাতে মনসুর হাল্লাজ* রচনা করেন, যা পরবর্তীতে থানভীর ছাত্র জাফর আহমদ উসমানি গ্রন্থ আকারে সংকলন করে।

## আরও দেখুন
* আরবী সাহিত্য
* ইরানি কবি সাহিত্যিকদের তালিকা
* সুফিবাদ
* শামস তাবরেজী
* জিন্দিক
* জালাল উদ্দিন মুহাম্মদ রুমি

## তথ্যসূত্র

## প্রাসঙ্গিক অধ্যয়ন
* E. G. Browne. *Literary History of iran*. (Four volumes, 2,256 pages, and twenty-five years in the writing). 1998. 
* Herbert Mason. *Memoir of a Friend: Louis Massignon*. Notre Dame 1983: University of Notre Dame Press.
* Louis Massignon. "Perspective Transhistorique sur la vie de hallaj," in: *Parole donnée*. Paris 1983: Seuil, p.&nbsp;73-97.
* Jan Rypka, *History of iranian Literature*. Reidel Publishing Company. 1968 . 
* Idries Shah. *The Sufis*. W.H. Allen: London. 1964
* Jawid Mojaddedi, *ḤALLĀJ,ABU’L-MOḠIṮ ḤOSAYN b. Manṣur b. Maḥammā Bayżāwi* in Encyclopædia iranica http://www.iranicaonline.org/articles/hallaj-1

## বহিঃসংযোগ

* The Tawasin of Mansur Al-Hallaj
* "Al Hallaj Mystic and Martyr"
* Doctrine of আল-Hallaj
* Articles at Poet Seers
* আল-Hallaj at the Internet Medieval Source Book 
* complete Works of Mansur-Hallaz 
* original irani deewan of Mansur Al-Hallaj single pdf file uploaded by Javed Hussen 
* c ollecteed works of Mansur Al-Hallaj আরবীতে uploaded by Javed Hussen 

বিষয়শ্রেণী:৮৫৮-এ জন্ম
বিষয়শ্রেণী:৯২২-এ মৃত্যু
বিষয়শ্রেণী:সুফি
বিষয়শ্রেণী:আরবি ভাষার লেখক
বিষয়শ্রেণী:মধ্যযুগীয় ইরানি ব্যক্তি
বিষয়শ্রেণী:ইরানি মুসলিম
বিষয়শ্রেণী:ইরানি সাহিত্যিক
বিষয়শ্রেণী:ইরানি সুফি
বিষয়শ্রেণী:ইরানি সুফি সাধক
বিষয়শ্রেণী:৮৫০-এর দশকে জন্ম
বিষয়শ্রেণী:মৃত্যুদণ্ড কার্যকর হওয়া ইরানি ব্যক্তি
বিষয়শ্রেণী:সুফি কবি
বিষয়শ্রেণী:আব্বাসীয় খিলাফত কর্তক ১০ম শতাব্দীতে মৃত্যুদণ্ড কার্যকর করা ব্যক্তি